Zapisnik 12. koordinacijskog sastanka održanog 6. ožujka 2019. godine

Sastanku su prisustvovali: ravnateljica Jelena Jelinić-Bošnjak, koordinator projekta Aleksandar Končar, Sanja Čurić, Jasmina Cvančić, Marina Kovačević, Ana Perić, Jadranka Sučević, Ivana Galović, Ivana Opačak, Marinela Stanić Rusev.

Dnevni red:

Ad. 1. Procjena stečenih sestrinskih učeničkih kompetencija nakon završetka mobilnosti

Ad. 2. Procjena stečenih fizioterapeutskih učeničkih kompetencija nakon završetka mobilnosti

Nazočni nastavnici i stručni suradnici su za svakog učenika/učenicu smjera medicinska sestra opće njege/medicinski tehničar opće njege, procijenili je li učenik/učenica stekao postavljene vještine i znanja prema dokumentu Learning Agreement. Svi učenici smjera medicinska sestra opće njege/medicinski tehničar opće njege su stekli sljedeće stručne kompetencije i znanja: pomoć pacijentu pri održavanju osobne higijene i odijevanja, promatranje pacijenta i uočavanje promjena na koži, vođenje bilješki o intenzivnoj zdravstvenoj njezi, pomoć pri eliminaciji stolice i urina, mjerenje vitalnih znakova-temperature, tlaka, pulsa, disanja, podjela i primjena lijekova, procjena boli, pomoć pacijentu pri promjeni položaja, izvještavanje ostalih članova tima o promjenama u pacijentovoj pokretljivosti, vođenje brige o pacijentovoj sigurnosti, prepoznavanje važnosti dobre i otvorene komunikacije s pacijentom, razumijevanje pacijentove ranjivosti i osjetljivosti, prepoznavanje etičkih problema kod pacijenata starije životne dobi, pomoć pacijentu kod osjećaja zabrinutosti, anksioznosti.

Nazočni nastavnici i stručni suradnici su za svakog učenika/učenicu smjera fizioterapeutski tehničar/fizioterapeutska tehničarka, procijenili je li učenik/učenica stekao postavljene vještine i znanja prema dokumentu Learning Agreement. Svi učenici smjera fizioterapeutski tehničar/fizioterapeutska tehničarka su stekli sljedeće stručne kompetencije i znanja: procjena kognitivnih vještina i mentalnog statusa pacijenata, promatranje, razumijevanje i pomoć pacijentima kod kronične boli, pomoć pacijentu kod gubitka snage i apetita, asistiranje kod testova i mjerenja kao što su BOOMER, Thomas, Tinelsign, Trendelenburg, Upper limb tension test, Slump test, priprema pacijenata za tretmane kao što su pasivni pokreti, aktivne vježbe, analiza boli, priprema individualnog plana, pomoć pacijentu pri osamostaljenju, shvaćanje važnosti dobre i otvorene komunikacije sa starijim osobama, razumijevanje ranjivosti i osjetljivosti pacijenta, korištenje profesionalnih vještina i znanja u radu s starijim pacijentima i njihovim obiteljima, prepoznavanje etičkih problema kod pacijenata, uočavanje patoloških promjena kao što su promjena boje na koži, deformacija zglobova, oticanje mekog tkiva, prepoznavanje znakova boli, pomoć pacijentu pri promjeni položaja tijela.

Slavonski Brod, 6. ožujka 2019.

Zapisničar: Aleksandar Končar, mag. paed. et soc.